Document ID: 32007R0880

REGOLAMENT TAL-KUMMISSJONI (KE) Nru 880/2007
tal-25 ta’ Lulju 2007
li jemenda r-Regolament (KE) Nru 2133/2001 li jiftaħ u jipprovdi għall-amministrazzjoni ta' ċerti kwoti tat-tariffa tal-Komunità u limiti tat-tariffa fis-settur taċ-ċereali, f'dak li jirrigwarda kwota tariffarja tal-Komunità għal ċerti preparati tat-tipi użati għall-għalf ta' l-annimali u li jaqgħu taħt il-kodiċi tan-NM 2309 90
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 2007/444/KE tat-22 ta’ Frar 2007 dwar il-konklużjoni ta’ Ftehim bejn il-Komunità Ewropea u l-Gvern tal-Kanada dwar il-konklużjoni tan-negozjati rigward l-Artikolu XXIV.6 tal-GATT (1), u b'mod partikolari l-Artikolu 2 tagħha,
Wara li kkunsidrat ir-Regolament tal-Kunsill (KE) Nru 1784/2003 tad-29 ta’ Settembru 2003 dwar l-organizzazzjoni komuni tas-suq fiċ-ċereali (2), u partikolarment l-Artikolu 12 tiegħu,
Billi:
(1)
Ir-Regolament tal-Kunsill (KE) Nru 733/2007 tat-22 ta’ Frar 2007 dwar l-implimentazzjoni tal-Ftehim bejn l-Unjoni Ewropea u l-Gvern tal-Kanada dwar il-konklużjoni tan-negozjati dwar l-Artikolu XXIV.6 tal-GATT 1994, li jemenda u jissupplimenta l-Anness I tar-Regolament (KEE) Nru 2658/87 dwar in-nomenklatura tariffarja u ta’ l-istatistika u dwar it-Tariffa Doganali Komuni (3) jipprovdi, għal kull sena kalendarja, kwota tariffarja ta' l-importazzjoni b'dazju ta' 7 % ad valorem għal ċerti preparati tat-tipi użati għall-għalf ta' l-annimali u li jaqgħu taħt il-kodiċi tan-NM 2309 90.
(2)
Ir-Regolament tal-Kummissjoni (KEE) Nru 2454/93 tat-2 ta’ Lulju 1993 li jiffissa d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (4) ġabar flimkien ir-regoli ta' l-amministrazzjoni applikabbli għall-kwoti tariffarji maħsuba biex jintużaw skond l-ordni kronoloġiku tad-dati tad-dikjarazzjonjiet tad-dwana u għas-sorveljanza ta' l-importazzjonijiet li jibbenefikaw minn sistema preferenzjali. Bil-ħsieb li l-amministrazzjoni ta' din il-kwota tariffarja tkun armonizzata ma' kwoti simili, l-amministrazzjoni tiegħu għandha tkun integrata fis-sistema kkonċernata.
(3)
Jeħtieġ għalhekk li r-Regolament tal-Kummissjoni (KE) Nru 2133/2001 (5) jiġi emendat skond dan.
(4)
Il-miżuri pprovduti f'dan ir-Regolament huma konformi ma' l-opinjoni tal-Kumitat ta' Ġestjoni għaċ-Ċereali,
ADOTTAT DAN IR-REGOLAMENT:
Artikolu 1
Għandha tiżdied il-linja li ġejja fl-Anness II għar-Regolament (KE) Nru 2133/2001:
“09.0070
2309 90 31
2309 90 41
2309 90 51
2309 90 95
2309 90 99
Preparati tat-tipi użati fl-għalf ta' l-annimali
2 700
7 % ad valorem
Kull pajjiż terz (erga omnes)”
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 25 ta’ Lulju 2007.

Labels: 3
17
6